Frank1
హైదరాబాద్‌లో ఆఫీస్‌ మార్కెట్‌ మందగమనం
హైదరాబాద్‌, జూలై 7: తెలంగాణ రాజధాని హైదరాబాద ఫరిసరాల్లో కొత్త రియాల్టీప్రాజె క్టుల ఆవిష్కరణలు తక్కువగా ఉన్నాయని కేవ లం 2500 యూనిట్లకు మాత్రమే పరిమితం అయినట్లు నైట్‌ఫ్రాంక్‌ ఇండియా డైరెక్టర్‌ శాంసన్‌ ఆర్ధర్‌ వెల్లడించారు. గతంతో పోలిస్తే 50శాతం తక్కువేనన్నారు రియల్‌ఎస్టేట్‌ క్రమబద్ధీకరణ, అభివృద్ధి చట్టం అమలుపై స్పష్టత లేకపోవడంవల్లనే నగరంలో కొత్త ప్రాజెక్టులు మందగించాయన్నారు. అదేకాలంలో నివాసిత గృహకొనుగోళ్లలో విశ్వాసంపెరిగిందని, అమలుకుముందే వారి నిర్మాణాలు పూర్తిచేసేందుకు డెవలపర్లు ముందుకెళ్లడం ఇందుకు కారణమన్నారు. 2016 మొదటి అర్ధభాగంతో పోలిస్తే 2017 మొదటి అర్ధభాగం అమ్మకాలు పెరిగాయన్నారు. ఈ ఏడాదిచివరి నాటికి మెట్రోరైల్‌ ప్రారంభించే అవకాశం ఉందని, ఐటి, ఐటిఆధారిత సేవలు, బ్యాంకింగ్‌ ఫైనాన్స్‌, బీమా రంగాలకు దగ్గరగా ఉండటంతో కొత్తకొత్తప్రాజెక్టులకు నగర పశ్చిమప్రాంతం ప్రాధాన్యతకలిగి ఉందని ఆఫీస్‌స్పేస్‌కి అత్యధిక లావాదేవీలు గతంతో పోలిస్తే తగ్గినట్లు నైట్‌ ఫ్రాంక్‌ ఇండియా డైరెక్టర్‌ వివరించారు. పూర్తి చేసిన ఆఫీస్‌ నిర్మా ణాలు తగ్గడంతో 2016తో పోలిస్తే ఖాళీల పరిమితులు 9శాతం పడిపోయాయి. మాదాపూర్‌ హైటెక్‌సిటీ గచ్చిబౌలి, నానక్‌రామ్‌ గూడ లలో ఖాళీలపరిమితులు 2-4శాతం తగ్గిపోయాయి. నాణ్యమైన ఐటిస్పేస్‌లేనికారణంగా 2017 మొదటి ఆరునెలల్లో ఐటి, ఐటి ఆధారిత సేవలరంగం 51శాతం పడిపోయిందని అద్దెలు మాత్రం 14శాతం వార్షికవృద్ధితో ఉన్నట్లు శాంసన్‌ ఆర్ధర్‌ వివరించారు. హైదరాబాద్‌లో ఆఫీస్‌ మార్కెట్‌ 44శాతంపడిపోయిందని, లావాదేవీలు కూడా 15శాతం క్షీణించినట్లువివరించారు. నైట్‌ఫ్రాంక్‌ ఇండియా తన ఆర్ధవార్షిక నివేదిక ఏడో ఎడిషన్‌ ఇండియన్‌ రియల్‌ ఎస్టేట్‌ను విడుదలచేసింది. జనవరి నుంచి జూన్‌వరకూ హైదరాబాద్‌లోని నివాస, ఆఫీసు మార్కెట్‌ పనితీరుపై నైట్‌ఫ్రాంక్‌ విశ్లేషించింది. 2017లో మొత్తం ప్రాజెక్టులు 80శాతానికిపైగా పశ్చిమప్రాంతంలోనే ఉన్నాయని, వీటిలో మైక్రో మార్కెట్లయిన నల్లగండల, చందనానగర్‌, శ్రీలింగం పల్లి, కూకట్‌పల్లి, నార్సింగి, హయత్‌నగర్‌, నార్సింగి, కోకాపేటల్లో ఉన్నట్లు శాంసన్‌ వివరించారు.